Jungtinės Karalystės herbas

Jungtinės Karalystės herbas – oficialus britų monarchijos ir Jo Didenybės Vyriausybės herbas, šiuo metu naudojamas dabartinio karaliaus Karolio III. Tam tikri šio herbo variantai naudojami kitų karališkosios šeimos narių bei šalies parlamente.

Yra dvi herbo versijos: viena naudojama Škotijoje, o kita – visur kitur. Abiejose versijose vaizduojami Anglijos ir Škotijos karalysčių, unijos ryšiais susaistytų 1707 m., herbai. Į jungtinio herbo sudėtį taip pat įeina Airijos karalystės, prie Didžiosios Britanijos karalystės prijungtos 1801 m. (tada buvo sukurta dabartinė Jungtinė Didžiosios Britanijos ir Airijos karalystė), herbas. Velso simbolių herbe nėra, tačiau naudojamas paskiras Velso herbas.

 Aprašymas 
Herbo viršuje kaip papuošalas yra karūnuotas auksinis liūtas. Jis stovi ant auksinės karūnos, o ši – ant skydo. Skydo 1 ir 4 dalyse pavaizduota po 3 liūtus Anglijos garbei, antrajame – raudonas stovintis liūtas Škotijos garbei, o trečiajame – Airijos arfa. Kairėje, kaip vienas herbo skydininkų, yra Anglijos liūtas, dešinėje – Škotijos vienaragis. Pasak legendų, laukiniai vienaragiai buvo labai pavojingi, todėl šiame herbe jam uždėta auksinė grandinė. Herbo apačioje užrašytas monarchijos šūkis prancūzų kalba „Dieu et mon droit“ (). Ant skydo užrašytas Keliaraiščio ordino šūkis anglų-normanų kalba „Honi soit qui mal y pense“ ().

 Variantai 

Kategorija:Jungtinės Karalystės atributika
Kategorija:Valstybiniai herbai